**NOTĂ INFORMATIVĂ**

la proiectul de Hotărâre a Consiliului de Administraţie al Agenției Naționale pentru Reglementare în Comunicaţii Electronice şi Tehnologia Informaţiei cu privire la prezentarea listei tarifelor aplicabile serviciilor de livrare de colete poștale

|  |
| --- |
| 1. **Condițiile ce au impus elaborarea proiectului și finalitățile urmărite** |
| În conformitate cu art. 5 alin. (1) și (4) din Legea comunicațiilor poștale nr. 36/2016, ANRCETI are dreptul de a solicita în scris furnizorilor de servicii poştale orice informaţii necesare exercitării atribuţiilor stabilite de legea dată, iar informațiile respective urmează a fi furnizate în termenele şi la nivelul de detaliu stabilite de autoritatea de reglementare.  Prin Legea nr. 77/2023 pentru modificarea Legii comunicațiilor poștale nr. 36/2016 a fost transpus Regulamentul (UE) 2018/644 al Parlamentului European şi al Consiliului din 18 aprilie 2018 privind serviciile de livrare transfrontalieră de colete (publicat în Jurnalul Oficial al Uniunii Europene L 112/19 din 2 mai 2018).  Transpunerea regulamentului menționat a conferit ANRCETI atribuții noi, inclusiv publicarea pe pagina web oficială, până la data de 31 martie a fiecărui an calendaristic, a tarifelor pentru trimiterile poştale individuale pentru care tarifele practicate de furnizorii de servicii de livrare de colete poştale fac obiectul măsurilor de transparenţă a preţurilor.  Astfel, furnizorii de servicii de livrare de colete poștale pentru care, pe parcursul anului calendaristic precedent, au lucrat, în medie, cel puțin de 25 de persoane implicate în furnizarea de servicii de livrare de colete poștale, au obligația de a prezenta ANRCETI, până la data de 31 ianuarie a fiecărui an calendaristic, lista publică a tarifelor, aplicabile, începând cu data de 1 ianuarie a fiecărui an calendaristic, pentru livrarea trimiterilor poștale individuale, prevăzute în Anexa din Legea nr. 36/2016.  Ținând cont de cele menționate, ANRCETI a elaborat proiectul Hotărârii Consiliului de Administraţie al ANRCETI privind prezentarea listei tarifelor aplicabile serviciilor de livrare de colete poștale. |
| 1. **Principalele prevederi ale proiectelor și evidențierea elementelor noi** |
| Proiectul de hotărâre expus spre consultare publică prevede:   * aprobarea Formularului electronic (MsExcel) cu privire la tarifele aplicabile serviciilor de colete poștale; * stabilirea obligației de prezentare către ANRCETI, până la data de 31 ianuarie a fiecărui an calendaristic, a listei publice a tarifelor, aplicabile, începând cu data de 1 ianuarie a fiecărui an calendaristic, pentru livrarea trimiterilor poștale individuale de către furnizorii pentru care, pe parcursul anului calendaristic precedent, au lucrat, în medie, cel puțin 25 de persoane implicate în furnizarea de servicii de livrare de colete poștale. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Nu este necesitate. |
| 1. **Fundamentarea economico-financiară** |
| Costuri suplimentare, legate de elaborarea și implementarea prezentului proiect de Hotărâre a Consiliului de Administrație al ANRCETI nu sunt necesare. |
| 1. **Modul de încorporare a actului în cadrul normativ în vigoare** |
| Proiectul Hotărârii Consiliului de Administrație al ANRCETI este elaborat în temeiul și în conformitate cu cerințele legislației naționale și europene, nu vine în contradicție cu legislația națională și tratatele internaționale la care Republica Moldova este parte.  Astfel, în urma aprobării prezentului proiect nu va fi necesară modificarea sau completarea cadrului normativ conex. |
| 1. **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul Hotărârii Consiliului de Administrație al ANRCETI a fost plasat pe pagina web oficială a ANRCETI [www.anrceti.md](http://www.anrceti.md), compartimentul *Transparența decizională*, secțiunea *Consultări pe pagina web*, pentru perioada 06.07.2023-24.07.2023.  În cadrul consultării publice propuneri și recomandări asupra proiectului de hotărâre nu au parvenit. |

**Director ANRCETI Sergiu GAIBU**